לצורך מיקום האלמנטים על הדף והוספת תכונות נוספות כגון גודל, צבע וכולי - אנחנו נעזרים בהגדרות נוספות אותן הדפדפן מכיר והן נקראות CSS. ראשי תיבות של Cascading style sheets.

[מעבדה: היכרות עם CSS]

1. פתחו את עורך הקוד Visual Studio Code וכנסו לתיקיית הקורס.
2. צרו תיקיה בשם lab-3. הקליקו קליק ימני על התיקיה וצרו קובץ חדש בשם index.html.
3. בקובץ שנוצר כתבו את המילה html, יופיע טולטיפ עם מספר אפשרויות. בחרו ב-html:5. נוצר שלד של דף HTML. שמרו את הקובץ ופתחו אותו בדפדפן. דף לבן ריק מתוכן.
4. חזרו לעורך קוד, מקמו את הסמן בתגית body הפותחת אחרי המילה body, הקלידו רווח ואת המילה style. בחרו באפשרות הראשונה שבטולטיפ ולחצו Enter.
5. יווצר המאפיין style, הסמן ימוקם בתוך הגרשיים הכפולים, ויופיע טולטיפ שיכיל אפשרויות עיצוב שונות. התחילו לכתוב את המילה background ובחרו בה כשהיא תופיע. עורך הקוד ישלים לנקודותיים ויאפשר לכתוב ערך כלשהו. כתבו את המילה orange. שמרו, חזרו לדפדפן, ריפרש. שינינו את הצבע של המסך מלבן לכתום.
6. את ה-attribute הזה style אפשר לכתוב בכל תגית. נראה את זה בדוגמא נוספת. לפני כן, מחקו את הקוד האחרון שכתבתם והחזירו את התגית body למצב הקודם שלה.
7. בתוך body בשורה חדשה כתבו p ואז Enter, לאחר מכן lorem ו-Enter. מקמו את הסמן בתגית p הפותחת. כתבו רווח ו-style. ושוב, background ובחרו צבע כלשהו. שמרו את הדף, עברו לדפדפן, ריפרש. הפיסקה צבועה בצבע שבחרתם. חזרו לעורך קוד ומחקו את הפיסקה שכתבתם.
8. הדרך הזאת לכתיבת הגדרות CSS - כמאפיין של תגית - נקראת inline והיא הפחות מומלצת לשימוש, בעיקר מבחינת סדר וניקיון של הקוד אבל שתדעו שניתן להשתמש בה בכל מקרה.
9. נראה דרך נוספת לכתיבת הגדרות CSS. בתוך התגית head, לא כל כך משנה איפה, בשורה חדשה, כתבו את המילה style וצרו את התגית style.
10. בשורה חדשה, בין התגית הפותחת של style לתגית הסוגרת כתבו את המילה body, לאחר מכן רווח, ואז סוגר מסולסל שמאלי. עורך הקוד ישלים את הסוגר הימני וימקם את הסמן ביניהם. לחצו על מקש Enter. התחילו לכתוב את המילה background ועורך הקוד יאפשר לבחור את המאפיין הרצוי. בחרו ב-background. כתבו את הערך סולמית ו-1e1e1e. שמרו, דפדפן, ריפרש. קיבלנו דף עם רקע אפור כהה. אז זאת דרך נוספת לכתיבת CSS. שימו לב שכתבנו את שם התגית - body - ובתוך הסוגריים המסולסלים כתבנו את ההגדרות הרצויות. נחזור לעניין הזה בהמשך. חזרו לקוד ומחקו את קטע הקוד הזה.
11. הדרך הרצויה לכתיבת הגדרות CSS היא באמצעות קובץ נפרד. בתגית head כתבו את המילה link. מתוך האפשרויות שעורך הקוד יציע בטולטיפ, בחרו ב-link:css.
12. יש אפשרות לבחור שם כלשהו לקובץ ה-CSS. חשוב שהסיומת תישאר CSS. השאירו את שם הקובץ כמו שהוא - style.
13. בתיקיית lab-3 צרו את הקובץ style.css. מעתה ואילך נשתמש בקובץ הזה לצורך כתיבת ההגדרות.
14. הדבר הבא שאני רוצה לעשות עכשיו זה להראות את כל הדרכים שמאפשרות גישה לתגיות בהגדרות ה-CSS.
15. ב-body, בשורה חדשה הוסיפו תגית של paragraph. כתבו את הטקסט paragraph 1. צרו עוד שלושה העתקים של האלמנט שיצרתם ושנו את המספור בהתאם כך שיהיו לנו ארבעה אלמנטים של paragraph ממוספרים מ-1 עד 4.
16. בשורה חדשה הוסיפו div וכתבו את הטקסט div 1.
17. עברו לקובץ CSS שיצרתם קודם לכן והוסיפו הגדרת צבע רקע ל-body - כדי שיהיה לנו נוח להביט במסך.

body {

background: #1e1e1e;

}

1. כפי שראינו עד עכשיו, יש אפשרות לתת הגדרות CSS בעזרת שימוש בשם התגית, כמו במקרה של ה-body. כתבו הגדרת CSS בצורה דומה לתגית של p.

p {

background: lightblue;

padding: 10px;

border: 4px solid purple;

}

1. שמרו, עברו לדפדפן ורפרשו. כל תגיות ה-paragraph קיבלו את אותם הגדרות ה-CSS.
2. צרפו להגדרות את ה-div. עשו זאת בעזרת הוספת שם התגית div בהמשך ל-p עם הפרדה של פסיק.

p, div {

background: lightblue;

padding: 10px;

border: 4px solid purple;

}

1. שמרו, עברו לדפדפן ורפרשו את הדף. גם ה-div קיבל את ההגדרות CSS.
2. הוסיפו לכל האלמנטים שכתבתם - פרט ל-paragraph 4 - מהסוגים paragraph ו-div את ה-attribute או בעברית המאפיין class ובערך כתבו green-border.

<body>

<p class="green-border">paragraph 1</p>

<p class="green-border">paragraph 2</p>

<p class="green-border">paragraph 3</p>

<p>paragraph 4</p>

<div class="green-border">div 1</div>

</body>

1. עברו לקובץ ה-CSS והוסיפו הגדרה ל-class. עשו זאת בכתיבת נקודה ולאחריה את שם ה-class. הגדירו border ברוחב 4 פיקסלים ובצבע yellowgreen. שמרו ובדקו בדפדפן.

.green-border {

border: 4px solid yellowgreen;

}

1. כל ה-paragraphs וה-div קיבלו גבול ירוק-צהוב. paragraph 4 נשאר עם גבול בצבע סגול.
2. דרך נוספת לבחור אלמנט מבוים לצורך הגדרת CSS היא בשימוש ב-attributes.
3. ל-paragraph 1 הוסיפו את המאפיין test-attribute ובערך כתבו 123. זהו שם שרירותי שבחרתי, אתם יכולים לבחור כל שם, כמובן - וכל ערך. כתבו אותו בשורה חדשה מתחת למאפיין class באותה תגית.

<p

class="green-border"

test-attribute="123">paragraph 1</p>

1. עברו לקובץ CSS וכתבו את ההגדרה בצורה הבאה. כתבו את שם המאפיין כולל הערך, הכל בתוך סוגריים מרובעים.

[test-attribute="123"] {

border: 4px solid orangered;

}

1. אם אתם רוצים להיות ספציפיים לגבי תגית מסוימת עם המאפיין והערך הזה, כתבו את שם התגית לפני הסוגריים המרובעים.

p[test-attribute="123"] {

border: 4px solid orangered;

}

1. יש דרכים נוספות להשתמש במאפיין כ-selector של CSS. חקרו את העניין, יש לא מעט חומר בנושא.
2. שמרו את הקובץ ובדקו בדפדפן. שימו לב שהגדרת attribute דורסת הגדרת class/
3. דרך נוספת לבחור אלמנט מסוים היא בשימוש ב-attribute שנקרא id.

<p

class="green-border"

test-attribute="123"

id="p1">paragraph 1</p>

1. לפי הפרוטוקול של HTML, אסור שיהיה באותו הדף יותר מ-id אחד עם ערך זהה. זה לפי הפרוטוקול. בתכלס, דפדפנים רבים - כרום ,למשל - סלחניים לגבי העניין הזה. שלא תיפלו בטעות הזאת משום שהאתר שלכם לא יעבוד נכון בדפדפנים אחרים ובמקרה שהדפדפנים הסלחניים יחליטו לאמץ את הפרוטוקול עד הסוף.
2. חזרו לקובץ ה-CSS והוסיפו את ההגדרה לפי id. הדרך לעשות זאת היא לכתוב סולמית ואחרי את הערך שנתתם ל-id.

#p1 {

border: 4px solid blue;

}

1. שמרו ובדקו בדפדפן. שימו לב שהגדרה לפי id דורסת הגדרה לפי class וכמו כן דורסת הגדרה לפי attribute.
2. לסיכום, הוסיפו את המאפיין style ל-paragraph 1 ובצורה הזאת הגדירו inline style. לצורך העניין, גבול שחור ברוחב 4 פיקסלים. שמרו ובדקו בדפדפן.

<p

class="green-border"

test-attribute="123"

id="p1"

style="border: 4px solid black">paragraph 1</p>

1. ניתן לראות ש-paragraph 1 קיבל גבול שחור, מה שאומר שהגדרת inline חזקה יותר משאר ההגדרות ודורסת אותן.
2. עד כאן ההקדמה ל-CSS. נעבור לבנייה מעשית של רכיב הכולל קוד HTML והגדרות CSS. נבנה דף שמציג כרטיס משתמש.